જોકે એવો પ્રશ્ન થાય કે શું ખરેખર આપણને આવાં ગૅજેટ્સની જરૂર છે? પરંતુ વધી રહેલી ટેક્નૉલૉજી સાથે રહેવું હોય તો એના આ કેટલાક રસ્તા છે. જેમ સ્માર્ટફોન અને મ્યુઝિક-પ્લેયરમાં નવી-નવી ટેક્નૉલૉજી આવતી રહે છે એમ આ વેઅરેબલ ટેક્નૉલૉજી પણ કૂદકે ને ભૂસકે આગળ વધી રહી છે. આવાં ગૅજેટ્સ વિના રહેવું મુશ્કેલ નથી, પરંતુ જો પહેરવાં જ હોય તો એટલું ધ્યાનમાં રાખવું કે એ પાણીના સંપર્કમાં ન આવે, કારણ કે એમાં શૉર્ટ સર્કિટ થઈને એ શરીરને નુકસાન કરે એવું પણ બની શકે. આ સિવાય કોઈ પણ સ્માર્ટ ગૅજેટ પહેરો ત્યારે એક સમયે એક જ પહેરવું જેથી ફૅશન-ડિઝૅસ્ટરનો ભોગ ન બની જવાય. આ સિવાય કઈ ટેક્નૉલૉજીની તમને ખરેખર જરૂર છે અને એમાંથીયે કઈ પહેરવાની જરૂર છે એ વિશે વિચારીને પછી જ આ નવો ટ્રેન્ડ અપનાવવો.